Kulmalävistys (paranemisaika 3-6 kuukautta)
Puhdistaminen vedellä huuhtelemalla 1-2 kertaa päivässä 5 minuutin ajan sekä lämpimällä keittosuolaliuoksella ihoalueen haudutus 1 kertaa päivässä 5-10 min ajan. Kulmalävistykseen, kuten kaikkiin ihon alla kulkeviin lävistyksiin, liittyy aina uloskasvamisen riski. Varo rasittamasta lävistystä. Älä turhaa koskettele korua ja riisu vaatteet varovaisesti jotta vältät lävistyksen repeämisen. Tarkista välillä pesun yhteydessä että korun päädyt ovat varmasti hyvin paikoillaan.
Jos lävistys näyttää kasvavan ulos, kannattaa se poistaa ennen kuin koru roikkuu paikoillaan enää pienestä määrästä ihoa. Toisilla lävistys kestää hyvänä vuosia, toisilla se kasvaa ulos ajan saatossa ja lävistyksen hyvänä pysyminen on monen tekijän summa. Laadukas koru, hyvä jälkihoito, lävistyksen repeämisten ja turhan rasituksen minimoiminen sekä elintavat vaikuttavat lävistyksen kuntoon.
Jos sinulla on aiempi historia ulos kasvaneista lävistyksistä ilman repeämää, suosittelen harkitsemaan kulmalävistyksen ottoa. Muita korkean riskin uloskasvun lävistyksiä ovat esimerkiksi napalävistys, microdermal ja bridge.
Jos koruun jää väljyyttä turvotuksen laskun jälkeen, kannattaa koru vaihtaa lyhyempään paranemisen jälkeen. Tyköistuva koru ei jää niin herkästi kiinni vaatteisiin ja aiheuttaa vähemmän rasitusta lävistys alueella.